pythainlp/thaigov-v2-corpus-22032023 huggingface dataset:
วันศุกร์ที่ 16 กรกฎาคม 2564
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔
การประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔ (ผ่านระบบ Microsoft team )
วันที่ ๑๖ กรกฎาคม ๒๕๖๔ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔ (ผ่านระบบ Microsoft team ) โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะกรรมการฯ เข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันเสาร์ที่ 9 เมษายน 2565
ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสิน
ดีอีเอส เตือนปชช.อย่าหลงเชื่อข่าวปลอมอ้างชื่อกรุงไทย-ออมสิน
โฆษกดีอีเอสเปิดข้อมูลสรุปสถานการณ์ข่าวปลอมรายสัปดาห์พบข่าวแบงก์กรุงไทยและออมสินถูกอ้างชื่อปล่อยสินเชื่อมีคนสนใจติดอันดับท็อปเท็น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่1–7เม.ย.65โดยศูนย์ต่อต้านข่าวปลอมยังพบการแอบอ้างชื่อธนาคารใหญ่ว่ามีแคมเปญปล่อยสินเชื่อดอกเบี้ยต่ำปรับเพิ่มวงเงินหรือเปิดให้ลงทะเบียนสินเชื่อผ่านแอปธนาคารซึ่งข่าวปลอมในประเด็นนี้มักได้รับความสนใจจากประชาชน
โดยในรอบสัปดาห์นี้ข่าวปลอมที่มีคนสนใจสูงสุด10อันดับได้แก่อันดับ1กรุงไทยร่วมกับบริษัทเอกชนปล่อยสินเชื่อเงินกู้โครงการคลินิกแก้หนี้ดอกเบี้ยร้อยละ1บาทอันดับ2ประเทศไทยเข้าสู่ฤดูฝนประจำปี2565ช่วงสงกรานต์เพราะมีปรากฏการณ์พายุ3ลูกอันดับ3กรุงไทยและออมสินร่วมกับบริษัทเอกชนปล่อยสินเชื่อเงินกู้24เดือนวงเงิน5,000-500,000บาทอันดับ4อากาศที่เย็นลงในไทยช่วงเม.ย. 65นี้เป็นปรากฏการณ์Polar Vorteดxอันดับ5มะเร็งรักษาหายได้ด้วยต้นกาฝากทับทิม
อันดับ6ผู้ที่ทานเนื้อวัวนมวัวเป็นประจำจะทำให้เลือดเป็นกรดและเชื้อไวรัสโควิด19เจริญเติบโตได้ง่ายอันดับ7ฃนมวัวมีสารไดออกซินทำให้เกิดโรคมะเร็งอันดับ8ประเทศไทยเข้าร่วมเป็นพันธมิตรกับสหรัฐฯในการจัดตั้งนาโต้2ส่งผลกระทบต่อการส่งออกทุเรียนไทยอันดับ9ธ.ออมสินเปิดให้ลงทะเบียนสินเชื่อเสริมพลังฐานรากปรับวงเงินเป็น100,000บาทผ่านแอปพลิเคชันMyMoและอันดับ10โฆษณาบนFacebookใช้ชื่อและโลโก้สำนักงานก.ล.ต.
ด้านภาพรวมของการมอนิเตอร์โดยศูนย์ฯพบข้อความที่เข้ามาจำนวน11,692,183ข้อความภายหลังการคัดกรองแล้วมีข้อความที่ต้องดำเนินการตรวจสอบ(Verify)ทั้งสิ้น241ข้อความรวมเรื่องที่ต้องดำเนินการตรวจสอบ126เรื่องโดยเป็นเรื่องโควิด20เรื่อง
นางสาวนพวรรณ กล่าวว่าขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์และขอความร่วมมืออย่าเชื่อในทันทีอย่าส่งต่อโดยไม่ได้ตรวจสอบกับองค์กรหรือหน่วยอ้างที่ถูกอ้างชื่อในข่าวโดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***************
วันเสาร์ที่ 25 กันยายน 2564
คลังเตือนภัยข่าวปลอม ชี้ “แจกเงิน ID ละล้าน หลอกลวง Reset ระบบการเงินโลกล้างหนี้ไม่มีจริง”
ตามที่มีผู้ไม่หวังดีหรือมิจฉาชีพออกข่าวหลอกลวงประชาชนซึ่งแพร่หลายในสื่อสังคมออนไลน์โดยเฉพาะ LINE Open Chat (โอเพนแชท) อย่างกว้างขวาง เป็นประเด็นการออกใบกระจายเงินพิเศษ จ่ายเงินให้ประชาชนรายชื่อละหลักล้านบาท ปลอดภาษี ชำระหนี้ให้ศูนย์
ตามที่มีผู้ไม่หวังดีหรือมิจฉาชีพออกข่าวหลอกลวงประชาชนซึ่งแพร่หลายในสื่อสังคมออนไลน์โดยเฉพาะ LINE Open Chat (โอเพนแชท) อย่างกว้างขวาง เป็นประเด็นการออกใบกระจายเงินพิเศษ จ่ายเงินให้ประชาชนรายชื่อละหลักล้านบาท ปลอดภาษี ชำระหนี้ให้ศูนย์ (ล้างหนี้ให้)โดยมีการกล่าวอ้างและปลอมแปลงหลักฐานว่าได้รับการรับรองจากกระทรวงการคลังและธนาคารแห่งประเทศไทย รวมถึงประเด็นที่กล่าวอ้างว่าธนาคารโลก (World Bank) จะมีการปรับปรุงระบบการเงินโลก (Reset) อัตราแลกเปลี่ยนเงินตราต่างๆ ทั่วโลกในเรต 1:1 และยกเลิกบัตรบัตรเครดิต การจำนอง การล้างหนี้ โดยระบุว่ามีประเทศต่างๆ ทั่วโลกรวมตัวกันอย่างลับๆ เพื่อสนับสนุนการสร้างระบบหรือกองทุนที่เรียกว่า Gesara นี้ โดยโน้มน้าวให้ประชาชนมาร่วมลงทุนกับระบบดังกล่าว
กระทรวงการคลังขอเรียนว่า เรื่องดังกล่าวไม่เป็นความจริงแต่อย่างใด ภาครัฐโดยเฉพาะกระทรวงการคลังและธนาคารแห่งประเทศไทย ไม่เคยมีการดำเนินงานใดเกี่ยวกับเรื่องนี้หรือกองทุนในลักษณะนี้ เป็นการหลอกลวงประชาชน ขอประชาชนอย่าได้หลงเชื่อ ทั้งนี้ การลงทุนหลอกลวงลักษณะนี้ เกิดขึ้นมานานแล้ว และที่ผ่านมาผู้หลงเชื่อไม่เคยมีใครได้รับประโยชน์ที่กล่าวอ้าง หรือหากได้รับก็เป็นการหลอกล่อให้เหยื่อตายใจเพื่อลงทุนเพิ่มกับมิจฉาชีพ ขณะนี้กระทรวงการคลังกำลังอยู่ระหว่างการร้องทุกข์กล่าวโทษเพื่อดำเนินคดีกับมิจฉาชีพผู้กระทำผิดและขอให้ประชาชนที่ตกเป็นเหยื่อและผู้ที่ได้รับผลกระทบได้โปรดรวบรวมหลักฐานและแจ้งความเอาผิดเครือข่ายดังกล่าวกับทางเจ้าหน้าที่ตำรวจเพื่อเอาผิดมิจฉาชีพดังกล่าวต่อไป
สำนักงานปลัดกระทรวงการคลัง
โทร 0-2126-5800
วันพฤหัสบดีที่ 18 พฤศจิกายน 2564
ครม. ไฟเขียว เสนอ “พื้นที่แหล่งอนุรักษ์ทะเลอันดามัน” ขึ้นทะเบียนแหล่งมรดกโลก
....
ที่ประชุม ครม. (16 พ.ย.) เห็นชอบการเสนอแหล่งมรดกทางธรรมชาติ “พื้นที่แหล่งอนุรักษ์ทะเลอันดามัน” ขึ้นทะเบียนเป็นแหล่งมรดกโลก ซึ่งครอบคลุมพื้นที่ 3 จว. (ระนอง พังงา ภูเก็ต) คิดเป็นพื้นที่รวมกว่า 2,908 ตร.กม. ประกอบด้วย 6 อุทยานฯ และ 1 ป่าชายเลน ดังนี้
.
1.อุทยานแห่งชาติหมู่เกาะระนอง จ.ระนอง ลักษณะเด่น : มีป่าชายเลนที่มีความหลากหลายทางชีวภาพ
2.อุทยานแห่งชาติแหลมสน จ.ระนอง ลักษณะเด่น : มีความเชื่อมโยงระหว่างแหล่งที่อยู่อาศัยทางทะเลและชายฝั่ง และเป็นแหล่งอนุบาลสัตว์น้ำที่สำคัญ
3.ป่าชายเลน จ.ระนอง ลักษณะเด่น : เป็นป่าชายเลนแห่งแรกของโลกที่ได้รับการประกาศให้เป็นพื้นที่สงวนชีวมณฑล
4.อุทยานแห่งชาติหมู่เกาะสุรินทร์ จ.พังงา ลักษณะเด่น : มีแนวปะการังขนาดใหญ่ที่จัดได้ว่ามีการพัฒนาสูงสุดในประเทศไทย
5.อุทยานแห่งชาติหมู่เกาะสิมิลัน จ.พังงา ลักษณะเด่น : อุดมไปด้วยปะการังหลายชนิดที่สมบูรณ์ที่สุดของประเทศ
6.อุทยานแห่งชาติเขาลำปี - หาดท้ายเหมือง จ.พังงา ลักษณะเด่น : เป็นแหล่งวางไข่ที่สำคัญของเต่ามะเฟือง ซึ่งเหลือเพียงแห่งเดียวบนชายฝั่งแผ่นดินใหญ่ทางตะวันออกของมหาสมุทรอินเดีย
7.อุทยานแห่งชาติสิรินาถ จ.ภูเก็ต ลักษณะเด่น : มีแนวปะการังริมฝั่ง ขนานกับชายฝั่งถึงเกาะภูเก็ตทางใต้
.
สำหรับขั้นตอนต่อไป ไทยจะต้องจัดเอกสารบัญชีรายชื่อให้ศูนย์มรดกโลก ภายในวันที่ 15 เม.ย. 65 เพื่อเสนอต่อคณะกรรมการมรดกโลกในการประชุมครั้งที่ 45 และสามารถส่งเอกสารเสนอขึ้นทะเบียนเป็นมรดกโลกได้ ในปี 2566
#ไทยคู่ฟ้า#ร่วมต้านโควิด19
-------------------
วันอังคารที่ 30 พฤศจิกายน 2564
4 ม.ค. 65 กรมบัญชีกลางพร้อมขึ้นระบบ New GFMIS Thai ทั่วประเทศ
ก.คลังและกรมบัญชีกลางได้พัฒนาระบบ New GFMIS Thai ตั้งแต่ปี พ.ศ. 2561 เพื่อทดแทน GFMIS ที่มีข้อจำกัดในเรื่องการอัพเดทเวอร์ชั่น โดยระบบ New GFMIS Thai จะเริ่มเปิดระบบให้หน่วยงานของรัฐทั่วประเทศเริ่มใช้งาน ตั้งแต่วันที่ 4 มกราคม 2565 เป็นต้นไป
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กระทรวงการคลังและกรมบัญชีกลางได้พัฒนาระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) ตั้งแต่ปี พ.ศ. 2561 เพื่อทดแทนการใช้ระบบบริหารการเงินการคลังภาครัฐแบบอิเล็กทรอนิกส์ (GFMIS) ที่มีข้อจำกัดในเรื่องการอัพเดทเวอร์ชั่น โดยระบบ New GFMIS Thai จะเริ่มเปิดระบบให้หน่วยงานของรัฐทั่วประเทศเริ่มใช้งาน ตั้งแต่วันที่ 4 มกราคม 2565 เป็นต้นไป
“ระบบดังกล่าวจะช่วยให้การบริหารการเงินการคลังภาครัฐมีประสิทธิภาพมากยิ่งขึ้น รองรับจำนวนผู้ใช้งานในระบบที่เพิ่มขึ้นได้อย่างต่อเนื่อง สามารถสรุปข้อมูลเป็นรายวันจากเดิมที่สรุปเป็นรายสัปดาห์ และมีช่องทางการเชื่อมโยงกับระบบอื่น ๆ ได้มากกว่าเดิม ซึ่งที่ผ่านมากรมบัญชีกลางได้เตรียมความพร้อมให้กับส่วนราชการต่าง ๆ โดยได้จัดฝึกอบรมการเข้าใช้งานระบบ New GFMIS Thai ให้กับเจ้าหน้าที่ที่ปฏิบัติงาน แบ่งเป็นกลุ่มผู้บริหาร จำนวน 830 ราย และกลุ่มผู้ใช้งานหรือผู้ปฏิบัติ จำนวน 42,860 ราย และจัดทำระบบ Training (Sand box) ในช่วงวันที่ 22 พฤศจิกายน - 3 ธันวาคม 2564 และวันที่ 7- 17 ธันวาคม 2564 ให้หน่วยงานสามารถเข้าทดลองปฏิบัติงานในระบบ New GFMIS Thai ตามข้อมูลจริงของแต่ละหน่วยงาน เพื่อทดสอบระบบงานระบบงานเครือข่าย สิทธิในการเข้าใช้งาน รวมทั้งความพร้อมของระบบสนับสนุน หากหน่วยงานของรัฐมีข้อสงสัยสามารถสอบถามเพิ่มเติมได้ที่ New GFMIS Thai Contact Center 4 ช่องทาง ได้แก่ 1) หมายเลขโทรศัพท์ 02-032-2636 2) Line ID : @gfmiscc 3) e-mail gfmiscc@gfmis.go.th และ 4) Chat Bot ของ New GFMIS Thai ผ่านเว็บไซต์ https://newgfmisthai.gfmis.go.th ในวัน เวลาราชการ” โฆษกกรมบัญชีกลาง กล่าว
วันพุธที่ 4 พฤษภาคม 2565
อัพเกรดบริการที่เหนือกว่าบน “วอลเล็ต สบม.” เช็คยอดถือครองพันธบัตรทุกรุ่นทุกธนาคารได้แล้ววันนี้
ตั้งแต่เดือนมิถุนายน 2563 ที่วอลเล็ต สบม. เปิดให้บริการ สบน. ได้ต่อยอดบริการงานจำหน่ายพันธบัตรออมทรัพย์อย่างต่อเนื่องบนวอลเล็ต สบม. เพื่ออำนวยความสะดวกให้แก่ผู้ลงทุน และได้ยกระดับการให้บริการอีกขั้น
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยว่า ตั้งแต่เดือนมิถุนายน 2563 ที่วอลเล็ต สบม. เปิดให้บริการ สบน. ได้ต่อยอดบริการงานจำหน่ายพันธบัตรออมทรัพย์อย่างต่อเนื่องบนวอลเล็ต สบม. เพื่ออำนวยความสะดวกให้แก่ผู้ลงทุน และได้ยกระดับการให้บริการอีกขั้น โดยบูรณาการพอร์ตการลงทุนพันธบัตรออมทรัพย์ที่จำหน่ายผ่านตัวแทนจำหน่ายมาแสดงบนวอลเล็ต สบม. ซึ่งผู้ลงทุนสามารถทราบภาพรวมการลงทุนของตนเอง ตอบโจทย์การดูพอร์ตทุกรุ่นพันธบัตรในที่เดียว และสามารถเรียกดูเงื่อนไขการลงทุนแต่ละรุ่นได้อย่างสะดวกผ่านวอลเล็ต สบม.
สบน. มีความมุ่งมั่นในการสนับสนุนการออมการลงทุนภาคประชาชน และเพิ่มโอกาสในการเข้าถึงพันธบัตรออมทรัพย์ได้อย่างเท่าเทียม ผ่านวอลเล็ต สบม. บนแอปพลิเคชันเป๋าตัง อย่างต่อเนื่อง โดย สบน. มีการจำหน่ายพันธบัตรออมทรัพย์ดิจิทัลผ่านวอลเล็ต สบม. แล้ว 30,200 ล้านบาท มีผู้สนใจลงทะเบียนผ่านช่องทางดังกล่าวแล้วถึง 376,673 ราย และเพื่อเป็นของขวัญปีใหม่ไทยให้แก่ผู้ลงทุนพันธบัตรออมทรัพย์ สบน. ได้ยกระดับงานบริการที่ตอบโจทย์การลงทุนด้วยนวัตกรรม โดยเพิ่มเมนูบริการ “พันธบัตรออมทรัพย์ที่ซื้อผ่านตัวแทนจำหน่าย” ขึ้น เพื่อผู้ลงทุนพันธบัตรออมทรัพย์ที่ซื้อผ่านธนาคารตัวแทนจำหน่าย สามารถเรียกดูประวัติการลงทุนของตนเอง รวมถึงเงื่อนไขการลงทุนพันธบัตรนั้นๆ ได้ โดยไม่จำเป็นต้องเป็นผู้ที่เคยซื้อพันธบัตรรุ่นวอลเล็ต สบม. ผู้สนใจสามารถยืนยันตัวตนและลงทะเบียนเปิดใช้งานวอลเล็ต สบม. บนแอปพลิเคชันเป๋าตัง และรับบริการได้ตั้งแต่บัดนี้เป็นต้นไป
สำหรับการจำหน่ายพันธบัตรออมทรัพย์ในรอบกลางปี 2565 สบน. อยู่ระหว่างพิจารณาเงื่อนไขการจำหน่ายที่เหมาะสม โดยคาดว่าจะจำหน่ายในเดือนมิถุนายน 2565 สบน. ขอขอบคุณที่ให้ความสนใจลงทุนพันธบัตรออมทรัพย์ และขอให้ติดตามข่าวสารการจำหน่ายพันธบัตรออมทรัพย์ผ่านเว็บไซต์ http://www.pdmo.go.th และ Facebook ของสำนักงานบริหารหนี้สาธารณะ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
วันอาทิตย์ที่ 8 พฤษภาคม 2565
อนุทิน หนุนขยายศักยภาพ “รพ.ด่านขุนทดแห่งใหม่” เพิ่มการเข้าถึงบริการ ลดความแออัดรพ.มหาราชนครราชสีมา
รองนายกรัฐมนตรีและรัฐมนตรีว่าการกระทรวงสาธารณสุข ติดตามความคืบหน้าการดำเนินงานของโรงพยาบาลด่านขุนทดแห่งใหม่ จังหวัดนครราชสีมา เตรียมขยายบริการด้านการผ่าตัดและคลอดให้ประชาชนได้รับรับบริการใกล้บ้าน ลดความแออัดในรพ.มหาราชนครราชสีมา
วันนี้ (8 พฤษภาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ณรงค์ สายวงศ์ รองปลัดกระทรวงสาธารณสุข และคณะผู้บริหาร เยี่ยมให้กำลังใจบุคลากรสาธารณสุข อาสาสมัครสาธารณสุขประจำหมู่บ้าน (อสม.) และติดตามความก้าวหน้าการดำเนินงานของโรงพยาบาลด่านขุนทดแห่งใหม่ อ.ด่านขุนทด จ.นครราชสีมา
นายอนุทิน กล่าวว่า โรงพยาบาลด่านขุนทดแห่งใหม่ เป็นการขยายบริการจากแห่งเดิมที่มีพื้นที่จำกัด โดยได้รับจัดสรรที่ดินจากกรมธนารักษ์ จำนวน 124 ไร่ เปิดให้บริการตั้งแต่วันที่ 1 ตุลาคม 2561 ได้แก่ คลินิกโรคติดต่อไม่เรื้อรัง ทันตกรรม แพทย์แผนไทยและแพทย์ทางเลือก กายภาพบำบัด งานสุขภาพจิตและยาเสพติด ช่วงการแพร่ระบาดของโรคโควิด 19 ที่มีผู้ติดเชื้อจำนวนมาก ได้ปรับพื้นที่ชั้น 3 เป็นหอผู้ป่วยโควิด 19 ด้วย ขณะนี้กำลังก่อสร้างอาคารผู้ป่วยใน 5 ชั้น คาดจะแล้วเสร็จเปิดให้บริการได้ต้นปี 2566 รวมถึงมีแผนขอรับการสนับสนุนก่อสร้างอาคารวินิจฉัยและบำบัดรักษา 4 ชั้น งบประมาณ 209 ล้านบาท เพื่อขยายบริการด้านการผ่าตัดและการคลอด ซึ่งจะช่วยให้ดูแลประชาชนในพื้นที่ รวมถึงอำเภอเทพารักษ์ อำเภอโนนไทย และอำเภอใกล้เคียงได้มากขึ้น ประชาชนได้รับบริการใกล้บ้าน ช่วยลดการส่งต่อและลดความแออัดในโรงพยาบาลมหาราชนครราชสีมาได้อย่างดี
“ขอชื่นชมทุกภาคส่วน ทั้งบุคลากรทางการแพทย์ เจ้าหน้าที่ อสม. และภาคีเครือข่ายในพื้นที่ ที่ร่วมมือกันปฏิบัติหน้าที่ในช่วงสถานการณ์โควิด 19 ที่ผ่านมา ทำให้สามารถป้องกันควบคุมโรคได้อย่างดี โดยเฉพาะการรณรงค์ให้กลุ่มนักเรียน 5-11 ปี เข้ารับการฉีดวัคซีนได้สูงถึงร้อยละ 83.2 ทำให้มีความพร้อมรับการเปิดเรียนอย่างปลอดภัย” นายอนุทินกล่าว
ด้านแพทย์หญิงต้องตา ชลยุทธ ผู้อำนวยการโรงพยาบาลด่านขุนทด กล่าวว่า โรงพยาบาลด่านขุนทดแห่งใหม่ ได้สร้างในนามของพระเทพวิทยาคม หรือหลวงพ่อคูณ ปริสุทโธ ซึ่งในอนาคตจะใช้เป็นชื่อโรงพยาบาล ว่า “โรงพยาบาลหลวงพ่อคูณ ปริสุทโธ” นอกจากบริการด้านการรักษาพยาบาล ยังได้ปรับพื้นที่อำนวยความสะดวกให้กับประชาชนในการฉีดวัคซีนโควิด 19 ทั้งเข็มปกติและเข็มกระตุ้น โดยในวันนี้เปิดให้บริการวอล์คอินฉีดวัคซีนแก่ประชาชนทั่วไป, เด็กอายุ 12 ปี ขึ้นไป และฉีดวัคซีนไฟเซอร์ ฝาสีส้มให้แก่เด็กอายุ 5 - 11 ปี ในพื้นที่ อ.ด่านขุนทด เพื่อสร้างความปลอดภัยให้แก่ลูกหลาน ก่อนเปิดภาคเรียนในวันที่ 17 พฤษภาคม 2565 นี้
****************************************** 8 พฤษภาคม 2565
วันพุธที่ 6 กรกฎาคม 2565
กระทรวงการท่องเที่ยวและกีฬา Kick off การแข่งขัน 31 วัน 31 ล้านแคลอรี่
บันทึกภาพและวิดีทัศน์ประชาสัมพันธ์โครงการ Calories Credit Challenge (CCC)
วันที่ 1 กรกฎาคม 2565 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วย นายโชติ ตราชู ปลัดกระทรวงการท่องเที่ยวและกีฬา,นางสาวดารณี ลิขิตวรศักดิ์ รองปลัดกระทรวงฯ และดร.ก้องศักด ยอดมณี ผู้ว่าการการกีฬาแห่งประเทศไทย ร่วมบันทึกภาพและวิดีทัศน์ประชาสัมพันธ์โครงการCalories Credit Challenge (CCC)พร้อมผู้แทนหน่วยงานภายใต้สังกัดกระทรวงฯ ทั้ง 8 หน่วยงาน ณ สนามกีฬาฟุตบอล 1 การกีฬาแห่งประเทศไทย หัวหมาก
บุคลากรหน่วยงานภายใต้สังกัดกระทรวงทั้ง 8 หน่วยงาน ได้แก่
1. สำนักงานปลัดกระทรวงการท่องเที่ยวและกีฬา และ สำนักงานรัฐมนตรี
2. กรมการท่องเที่ยว
3. กรมพลศึกษา
4. มหาวิทยาลัยการกีฬาแห่งชาติ
5. การท่องเที่ยวแห่งประเทศไทย
6. การกีฬาแห่งประเทศไทย
7. กองบัญชาการตำรวจท่องเที่ยว
8. องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) หรือ อพท.
เริ่มการแข่งขัน ตั้งแต่วันที่ 1 ถึง 31 ก.ค. 65 ชิงรางวัลจากรัฐมนตรีว่าการกระทรวงการท่องเที่ยวและกีฬา
วันอังคารที่ 28 มิถุนายน 2565
ครม. รับทราบมติที่ประชุมคณะกรรมการอีอีซี ครั้งที่ 1/2565 เห็นชอบแผนปฏิบัติการโครงสร้างพื้นฐานและสาธารณูปโภคในพื้นที่เขตพัฒนาพิเศษ ภาคตะวันออก พ.ศ.2566 - 2570
ครม. รับทราบมติที่ประชุมคณะกรรมการอีอีซี ครั้งที่ 1/2565 เห็นชอบแผนปฏิบัติการโครงสร้างพื้นฐานและสาธารณูปโภคในพื้นที่เขตพัฒนาพิเศษ ภาคตะวันออก พ.ศ.2566 - 2570 เพื่อยกระดับโครงข่ายคมนาคม 77 โครงการ กรอบวงเงินรวม 337,797 ล้านบาท
วันที่ 28 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรีรับทราบมติคณะกรรมการนโยบายเขตพัฒนาพิเศษภาคตะวันออก (กพอ.) ในคราวประชุมครั้งที่ 1/2565 พร้อมเห็นชอบ (ร่าง) แผนปฏิบัติการ โครงสร้างพื้นฐานฯ พ.ศ. 2566 – 2570 ประกอบด้วยโครงการด้านโครงสร้างพื้นฐานและสาธารณูปโภค รวมถึงมาตรการส่งเสริมและเทคโนโลยี เพื่อยกระดับโครงข่ายคมนาคม จำนวน 77 โครงการ กรอบวงเงินรวม 337,797.07 ล้านบาท แบ่งได้ดังนี้
ระยะเร่งด่วน (เริ่มต้นปี 2566) จำนวน 29 โครงการ วงเงินรวม 125,599.98 ล้านบาท อาทิ โครงการก่อสร้างระบบขนส่งมวลชนรองเพื่อรองรับ รถไฟความเร็วสูง (HSR) ระยะที่ 1 (ชลบุรี – บ้านบึง – EECi และระยอง – บ้านค่าย – EECi) โครงการก่อสร้าง High speed taxiway และ Taxiway เพิ่มเติม (ท่าอากาศยานอู่ตะเภา) โครงการพัฒนาระบบการจราจรขนส่งอัจฉริยะ (ITS) โครงการจัดหาพลังงานสะอาด
ระยะกลาง (เริ่มต้นปี 2567 – 2570) จำนวน 48 โครงการ วงเงินรวม 212,197.09 ล้านบาท อาทิ โครงการรถไฟทางคู่สายใหม่ ช่วงศรีราชา – ระยอง โครงการติดตั้งโครงสร้างพื้นฐานของระบบ M-Flow บนมอเตอร์เวย์สาย 7 โครงการพัฒนาการให้บริการท่าเรือเชิงพาณิชย์ (ท่าเรือสัตหีบ) โครงการ Dry Port ฉะเชิงเทรา
สำหรับแหล่งเงินลงทุน 337,797.07 ล้านบาท แบ่งเป็น การลงทุนโดยภาครัฐ (งบฯ ประจำปี/เงินกู้/เงินรัฐวิสาหกิจ/เงินกองทุน) จำนวน 61 โครงการ วงเงินรวม 178,578.07 ล้านบาท (ร้อยละ 53) และการลงทุนโดยเอกชน/PPP จำนวน 16 โครงการ วงเงินรวม 159,219 ล้านบาท (ร้อยละ 47)
ประโยชน์ที่คาดว่าจะได้รับ ด้านเศรษฐกิจ เช่น เกิดการจ้างงานระหว่างก่อสร้าง ปี 2566-2570 เฉลี่ยประมาณ 20,000 ตำแหน่ง/ปี และปี 2571-2580 ประมาณ 12,000 ตำแหน่ง/ปี และยกระดับ National Gateway สนับสนุนการพัฒนาพื้นที่การลงทุน และการท่องเที่ยวของพื้นที่ EEC ด้านสังคม เช่น มีระบบขนส่งมวลชนที่ทันสมัย คุณภาพสูง เชื่อมการเดินทาง แบบไร้รอยต่อ สะดวกรวดเร็ว และมีประสิทธิภาพ และมีระบบไฟฟ้าที่มีเสถียรภาพที่ดี รองรับความต้องการใช้ไฟฟ้าที่เพิ่มขึ้น และเป็นมิตรต่อสิ่งแวดล้อม ด้านโลจิสติกส์ เช่น มีเส้นทางรถไฟทางคู่เพิ่มขึ้น 275 กิโลเมตร และมีเส้นทางรถไฟความเร็วสูง 155 กิโลเมตร สนามบินอู่ตะเภาสามารถรองรับผู้โดยสารเพิ่มขึ้นเป็น 60 ล้านคน/ปี ท่าเรือแหลมฉบังสามารถรองรับตู้สินค้าได้เพิ่มขึ้นเป็น 18 ล้านตู้/ปี และรองรับรถยนต์ได้ 3 ล้านคัน/ปี และท่าเรือมาบตาพุดสามารถรองรับสินค้าได้เพิ่มขึ้นเป็น 60 ล้านตัน/ปี
วันพฤหัสบดีที่ 30 กันยายน 2564
มท.1 ปาฐกถาพิเศษ "ความร่วมมือในการทำงานอย่างบูรณาการระหว่างฝ่ายบริหารและฝ่ายนิติบัญญัติเพื่อประชาชน" วาระ 2 ปีโครงการวุฒิสภาเพื่อประชาชน
มท.1 ปาฐกถาพิเศษ "ความร่วมมือในการทำงานอย่างบูรณาการระหว่างฝ่ายบริหารและฝ่ายนิติบัญญัติเพื่อประชาชน" วาระ 2 ปีโครงการวุฒิสภาเพื่อประชาชน
เมื่อวันที่ 29 ก.ย. 64 เวลา 08.45 น. ที่ห้องประชุม 402 - 403 ชั้น 4 อาคารรัฐสภา (ฝั่งวุฒิสภา) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ปาฐกถาพิเศษ เรื่อง “ความร่วมมือในการทำงานอย่างบูรณาการระหว่างฝ่ายบริหารและฝ่ายนิติบัญญัติเพื่อประชาชน” เนื่องในพิธีเปิดการสัมมนาการดำเนินโครงการสมาชิกวุฒิสภาพบประชาชน ประจำปีงบประมาณ พ.ศ. 2564 ภายใต้หัวข้อ “ครบรอบ 2 ปี สว. พบประชาชน ประชาชนได้อะไร” โดยมี ศาสตราจารย์พิเศษ พรเพชร พิชิตชลชัย ประธานวุฒิสภา พลเอก สิงห์ศึก สิงห์ไพร รองประธานวุฒิสภา คนที่ 1 นายศุภชัย สมเจริญ รองประธานวุฒิสภา คนที่ 2 สมาชิกวุฒิสภา ข้าราชการรัฐสภา และประชาชน ร่วมรับฟังกว่า 200 คน โดยเป็นการถ่ายทอดสดผ่านระบบออนไลน์ โดยมี ผู้ว่าราชการจังหวัด หัวหน้าส่วนราชการ และผู้บริหารองค์กรปกครองส่วนท้องถิ่น ร่วมรับฟัง
พลเอก อนุพงษ์ เผ่าจินดา กล่าวว่า ประเทศไทยปกครองในระบอบประชาธิปไตยอันมีพระมหากษัตริย์ทรงเป็นประมุข มีอำนาจอธิปไตยเป็นของปวงชนชาวไทย พระมหากษัตริย์ทรงใช้อำนาจนิติบัญญัติผ่านรัฐสภา อำนาจบริหารผ่านคณะรัฐมนตรี และอำนาจตุลาการผ่านศาล เพื่อผลประโยชน์ของประเทศชาติและความผาสุกของพี่น้องประชาชน ซึ่งที่ผ่านมาการดำเนินงานของฝ่ายนิติบัญญัติ ผ่านกลไกรัฐสภา โดยเฉพาะอย่างยิ่ง การทำหน้าที่ของสมาชิกวุฒิสภา มีการทำงานในลักษณะการบูรณาการการทำงานกับคณะรัฐมนตรีอย่างใกล้ชิด ทั้งการตั้งกระทู้ถาม การให้ความเห็นชอบกฎหมาย การลงพื้นที่พบปะประชาชนและส่วนราชการของคณะกรรมาธิการ ถือเป็นการปฏิบัติหน้าที่เพื่อประโยชน์ของพี่น้องประชาชน รวมถึงการดำเนินโครงการสมาชิกวุฒิสภาพบประชาชนที่ได้ดำเนินการต่อเนื่องเป็นปีที่ 2 ทำให้เกิดการสร้างกระบวนการมีส่วนร่วมของภาคประชาชนในระดับพื้นที่ เพื่อสะท้อนสภาพปัญหาและข้อเสนอแนะ ข้อคิดเห็นของประชาชน ผ่านวุฒิสภาไปยังฝ่ายบริหารได้อีกด้วย
พลเอก อนุพงษ์ เผ่าจินดา เน้นย้ำว่า ถ้าสมาชิกวุฒิสภาสามารถบูรณาการทำงานร่วมกับฝ่ายบริหารอย่างสร้างสรรค์ เต็มที่ รวดเร็ว ตอบสนอง และโปร่งใส ผ่านกระบวนการรัฐสภา ทั้งการติเพื่อก่อ การแสดงความเห็นอย่างมีเหตุผล และการรับฟังข้อมูลปัญหาที่แท้จริง เพื่อมาช่วยกันแก้ปัญหาของประชาชน วุฒิสภาก็จะทำหน้าที่เพื่อประชาชนได้อย่างสมบูรณ์ และผลประโยชน์จะเป็นของประเทศชาติเกิดความผาสุกกับประชาชนอย่างแท้จริง
วันอังคารที่ 9 สิงหาคม 2565
การทางพิเศษแห่งประเทศไทย ยืนยันความปลอดภัยและเร่งสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานคร ตลอดทั้งเส้น
...
การทางพิเศษแห่งประเทศไทย ยืนยันความปลอดภัยและเร่งสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานคร ตลอดทั้งเส้น ขอให้ประชาชนเห็นใจที่อาจจะต้องประสบปัญหาจราจร แนะนำหลีกเลี่ยงเส้นทาง
การทางพิเศษแห่งประเทศไทย (กทพ.) กระทรวงคมนาคม เร่งรัดการก่อสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก มีระยะทางรวม 18.7 กิโลเมตร ทั้ง 5 สัญญา ทั้งโครงการตลอด 24 ชั่วโมง โดยปัจจุบันมีความก้าวหน้าทั้งโครงการคิดเป็นร้อยละ 33.46 ซึ่งเร็วกว่าแผนงานที่กำหนดร้อยละ 5.14 และ กทพ. ได้เพิ่มมาตรการความปลอดภัยขณะก่อสร้างให้รัดกุมทุกขั้นตอน เพื่อป้องกันการเกิดอุบัติเหตุแก่ประชาชนที่สัญจรในบริเวณดังกล่าว ขอให้ประชาชนเห็นใจเพราะอาจทำให้การจราจรหนาแน่นกว่าปกติ
นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย เปิดเผยว่า ได้ประชุมหารือกับฝ่ายที่เกี่ยวข้องทั้งหมด ในการก่อสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก เพื่อยืนยันมาตรการป้องกันความปลอดภัยในการปฏิบัติงานทุกขั้นตอน เช่น บุคลากรผู้ปฏิบัติงาน เครื่องมือ เครื่องจักร ขั้นตอนวิธีการทำงานก่อสร้าง ตลอดจนการการประชาสัมพันธ์เพื่อแจ้งให้ประชาชนได้ทราบล่วงหน้า โดยมีบริเวณที่อยู่ระหว่างการดำเนินงานก่อสร้าง ดังนี้
จุดที่ 1 ปิดและเบี่ยงการจราจรบริเวณเกาะกลางถนนพระราม 2 กม. ที่ 600+000 - 12+000 ตั้งแต่วันนี้ถึงเดือนตุลาคม 2567
จุดที่ 2 ปิดและเบี่ยงการจราจรบริเวณเกาะกลางถนนพระราม 2 กม. ที่ 600+000 - 1+000 ตั้งแต่วันนี้ถึงเดือนเมษายน 2567
จุดที่ 3 ปิดและเบี่ยงการจราจรบริเวณหลังด่านสุขสวัสดิ์ ขาเข้ากรุงเทพฯ ตั้งแต่วันนี้ถึง 30 มิถุนายน 2566 และปิดและเบี่ยงการจราจรช่องทางซ้ายช่วงทางลงสะพานพระราม 9 ขาเข้า (ฝั่งธนบุรี) ตั้งแต่เดือนกันยายน 2565 - มิถุนายน 2566
จุดที่ 4 ปิดและเบี่ยงการจราจรช่องทางซ้ายช่วงทางลงสะพานพระราม 9 ขาเข้า (ฝั่งกรุงเทพฯ) ตั้งแต่วันนี้ถึง 30 มีนาคม 2566
จุดที่ 5 ปิดเบี่ยงจราจรบริเวณหน้าด่านเก็บค่าผ่านทางพิเศษดาวคะนอง ตั้งแต่เดือนกันยายน2565 - ธันวาคม 2566
ในการนี้ สถิติที่ผ่านมายังไม่มีการเกิดอุบัติเหตุถึงขั้นเสียชีวิต ถือได้ว่าเป็น “0 Accident” และเพื่อให้เกิดความปลอดภัยในการปฏิบัติงานและป้องกันการเกิดอุบัติเหตุแก่ประชาชน กทพ. ขอยืนยันมาตรการความปลอดภัยขณะก่อสร้าง ซึ่งจำเป็นจะต้องปิดและเบี่ยงการจราจรหลายจุดตามที่กล่าวมาอาจจะทำให้ผู้ที่สัญจรผ่านเส้นทางดังกล่าวไม่ได้รับความสะดวก จึงขอให้ประชาชนเห็นใจและใช้ความระมัดระวังในการสัญจรผ่านบริเวณดังกล่าว หากไม่มีความจำเป็นขอให้หลีกเลี่ยงไปใช้เส้นทางอื่นเป็นการชั่วคราว
วันอังคารที่ 23 พฤศจิกายน 2564
Working together อว. รับมอบหน้ากากอนามัย 200,000 ชิ้น จาก SIAM ATR สำหรับโครงการ อว. พารอด พร้อมส่งต่อให้พี่น้องประชาชนสู้ภัยโควิด-19
Working together อว. รับมอบหน้ากากอนามัย 200,000 ชิ้น จาก SIAM ATR สำหรับโครงการ อว. พารอด พร้อมส่งต่อให้พี่น้องประชาชนสู้ภัยโควิด-19
17 พฤศจิกายน 2564 ณ อาคาร สวทช. ชั้น 1/ดร.ดนุช ตันเทอดทิตย์ กรรมการผู้ช่วยรัฐมนตรีประจำกระทรวง กระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีรับมองสิ่งของบริจาคเพื่อช่วยเหลือผู้ประสบภัยโควิด-19 จากนายประธานวงศ์ พรประภา ประธานกรรมการบริษัท สยาม แอดวานซ์ เทคโนโลยี รีเลชั่นชิป จำกัด และคณะผู้บริหารจากทางบริษัท โดยทางบริษัทได้ส่งต่อหน้ากากอนามัย จำนวน 200,000 ชิ้น เพื่อให้ อว. นำไปใช้ประโยชน์ต่อไป
ดร.ดนุช ตันเทอดทิตย์ กรรมการผู้ช่วยรัฐมนตรีประจำกระทรวง กระทรวงการอุดมศึกษา วิทยาศาสตร์ วิจัยและนวัตกรรม กล่าวว่า ในนามของ อว. ขอขอบคุณ โครงการ working together ของบริษัท สยาม แอดวานซ์ เทคโนโลยี รีเลชั่นชิป จำกัด ที่ให้ความช่วยเหลือและสนับสนุนหน้ากากอนามัย จำนวน 200,000 ชิ้น ซึ่งในครั้งนี้ ผมได้รับมอบหมายจาก ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวง กระทรวงการอุดมศึกษา วิทยาศาสตร์ วิจัยและนวัตกรรม ให้มาเป็นผู้แทนในการรับมอบแทน ซึ่งปัจจุบัน โครงการ อว. พารอด พยายามช่วยเหลือประชาชนที่กำลังเผชิญกับวิกฤติโรคติดเชื้อไวรัสโคโรนา 2019 (COVID-19) ในทุกทางที่เป็นไปได้ เราได้จัดทีมอาสาสมัครช่วยเหลือผู้ติดเชื้อโควิด-19 ด้วยกำลังใจ โดยการโทรไปหาผู้ที่ติดโควิด-19 เพื่อให้กำลังใจเขา และแนะนำถึงแนวทางการปฏิบัติตัวเมื่อติดเชื้อ และช่วยเหลือทางด้านอื่นๆ อาทิ กล่อง อว. พารอด ที่มียาสมุนไพร หน้ากากอนามัย เจลล้างมือ อุปกรณ์ที่จำเป็นเพิ่มเติมจากที่โรงพยาบาลมีให้ และของสนับสนุนทั้งจากภาครัฐและเอกชน ซึ่ง หน้ากากอนามัย ที่ได้รับจากบริษัท สยาม แอดวานซ์ เทคโนโลยี่ รีเลชั่นชิป จำกัด อว. จะนำไปช่วยเหลือผู้ประสบภัยโควิด-19 และประชาชนที่ขาดแคลนหน้ากากอนามัยต่อไป
นายประธานวงศ์ พรประภา ประธานกรรมการบริษัท สยาม แอดวานซ์ เทคโนโลยี รีเลชั่นชิป จำกัด กล่าวว่า บริษัท สยาม แอดวานซ์ เทคโนโลยี รีเลชั่นชิป จำกัด อยากเป็นส่วนหนึ่งในการช่วยเหลือพี่น้องประขาชนที่กำลังต่อสู้กับโควิด-19 ในขณะนี้ โดยโครงการ working together ได้เดินทางส่งมอบหน้ากากอนามัย ทั้งหน่วยงานราชการ โรงพยาบาล มูลนิธิต่างๆ นับ 10,000,000 ชิ้นทั่วไทย โดยโครงการนี้ มีจุดมุ่งหมายที่สำคัญ คือ การช่วยเหลือสังคม เพื่อให้คนไทยและประเทศไทยก้าวผ่านวิกฤตโควิด-19 อย่างปลอดภัยที่สุด การบริจาคครั้งนี้ หวังว่า อว. จะ ส่งต่อความห่วงใยของทางบริษัทให้คนไทย สู้ภัยโควิด-19 ต่อไป
วันศุกร์ที่ 10 ธันวาคม 2564
โฆษกรัฐบาลสวน”ประเสริฐ” ยันนายกฯ ไม่ได้ละเลยทุจริตเพราะกลัวกระทบเสถียรภาพรัฐบาล
โฆษกรัฐบาลสวน”ประเสริฐ” ยันนายกฯ ไม่ได้ละเลยทุจริตเพราะกลัวกระทบเสถียรภาพรัฐบาล แจงทุกคณะทำงานมีผู้เชี่ยวชาญเฉพาะด้านนำเสนอปัญหาและวิธีการแก้ไข ย้อน “เพื่อไทย” อคติบังตา ถึงมองไม่เห็นเหมือนกับที่ประชาชนเห็น
วันนี้ 10 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง ส.ส.นครราชสีมา และเลขาธิการพรรคเพื่อไทย ระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม สอบตกในการจัดการปัญหาทุจริตคอร์รัปชัน เพราะกลัวกระทบกับเสถียรภาพทางการเมืองของรัฐบาลว่า ยืนยันว่า พล.อ.ประยุทธ์ให้ความสำคัญกับประชาชนมากกว่าเสถียรภาพทางการเมือง จึงกำชับหนักแน่นและเด็ดขาดกับการทุจริตคอร์รัปชัน ทำให้รัฐบาลชุดนี้ไม่มีการทุจริตเหมือนกับรัฐบาลในอดีต ที่มีอดีตนายกฯ หนีคดีไปอยู่ต่างประเทศ และปล่อยให้อดีตรัฐมนตรีติดคุกเพียงลำพัง ซึ่งประชาชนยังจำได้ดี ทั้งนี้ รัฐบาลพร้อมรับฟังข้อเสนอแนะจากทุกฝ่าย ซึ่งจะเห็นได้จากคณะทำงานชุดต่างๆ นั้น มีผู้เชี่ยวชาญเฉพาะด้านมานำเสนอปัญหาและวิธีการแก้ไขร่วมกับท่านนายกฯ ไม่เคยทำแบบวัน แมน โชว์เหมือนกับอดีตผู้นำบางคน
"ที่ฝ่ายค้านบอกว่าได้สะท้อนปัญหามาโดยตลอด แต่รัฐบาลไม่สนใจระงับยับยั้งแก้ไขนั้น ฝ่ายค้านวันนี้ไม่เหมือนฝ่ายค้านในอดีต ที่ทำหน้าที่ตรวจสอบการบริหารงานของรัฐบาลแบบฝ่ายค้านมืออาชีพ มีหลักฐานมาอ้างอิงชัดเจน ไม่ใช่เอาข่าวมาตัดแปะ หรือเห็นว่าเรื่องไหนกำลังอยู่ในกระแสก็กระโดดเกาะเขาไปด้วยอย่างทุกวันนี้ หลายครั้งที่ฝ่ายค้านปากบอกว่านำเสนอข้อมูลความผิดปกติต่างๆ แต่กลับกลายเป็นข้อมูลที่นำมาอภิปรายนั้นผิดปกติเสียเอง แล้วก็ไปด้อยค่าหน่วยงานที่เกี่ยวข้องว่า เรื่องที่เกี่ยวข้องกับพรรคร่วมรัฐบาลนั้นเดินช้า แต่ของฝ่ายตรงข้ามกลับดำเนินการอย่างรวดเร็ว ยืนยันว่า ท่านนายกฯ ไม่เคยนิ่งเฉยกับการทุจริต เชื่อว่าประชาชนดูออก คงมีแค่ฝ่ายค้านที่ดูไม่ออก เพราะอคติบังตา" นายธนกร กล่าว
///////
วันจันทร์ที่ 1 พฤศจิกายน 2564
ปลัด วธ. เป็นประธานการประชุมคณะกรรมการกลั่นกรองและรับรองการเสนอขอพระราชทานเครื่องราชอิสริยาภรณ์ ประจำปีของสำนักงานปลัดกระทรวงวัฒนธรรม
การประชุมคณะกรรมการกลั่นกรองและรับรองการเสนอขอพระราชทานเครื่องราชอิสริยาภรณ์ ประจำปีของสำนักงานปลัดกระทรวงวัฒนธรรม
วันที่ ๑ พฤศจิกายน ๒๕๖๔ เวลา ๑๐.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะกรรมการกลั่นกรองและรับรองการเสนอขอพระราชทานเครื่องราชอิสริยาภรณ์ ประจำปีของสำนักงานปลัดกระทรวงวัฒนธรรม โดยมีนายประสพ เรียงเงิน รองปลัดกระทรวงวัฒนธรรม ผู้บริหารสำนักงานปลัดกระทรวงวัฒนธรรม เข้าร่วม ณ ห้องประชุม ชั้น ๖ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 31 พฤษภาคม 2565
PDPA Personal Data Protection Act พ.ร.บ.คุ้มครองข้อมูลส่วนบุคคล บังคับใช้ 1 มิ.ย.2565
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันศุกร์ที่ 28 มกราคม 2565
กรมการขนส่งทางราง ร่วมหารือความคืบหน้าการดำเนินการพัฒนาโครงการท่าบกท่านาแล้ง (Dry port) และเขตโลจิสติกส์ (Logistics Park) นครหลวงเวียงจันทน์
...
เมื่อวันที่ 27 มกราคม 2565 นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมการขนส่งทางราง กระทรวงคมนาคม พร้อมด้วย นายพิเชฐ คุณาธรรมรักษ์ รองอธิบดีกรมการขนส่งทางราง และสถานเอกอัครราชทูตไทย ณ เวียงจันทน์ รวมถึงหน่วยงานภาครัฐร่วมหารือกับบริษัท Vientiane Logistics Park จำกัด ผ่านสื่ออิเล็กทรอนิกส์ เกี่ยวกับความคืบหน้าการดำเนินการพัฒนาโครงการท่าบกท่านาแล้ง (Dry port) และเขตโลจิสติกส์ (Logistics Park) นครหลวงเวียงจันทน์ พื้นที่รวมกว่า 2,000 ไร่ ในบ้านดงโพสี เมืองหาดซางฟอง นครหลวงเวียงจันทน์ ซึ่งอยู่ห่างจากสะพานมิตรภาพไทย - ลาว แห่งที่ 1 ประมาณ 1.5 กิโลเมตร โครงการท่าเรือบกได้ดำเนินการแล้วเสร็จในระยะแรก ปัจจุบันอยู่ระหว่างก่อสร้างทางรถไฟจากสถานีเวียงจันทน์ใต้ของรถไฟลาว - จีน ถึงท่าเรือบกท่านาแล้ง ระยะทาง 2.8 กิโลเมตร คาดว่าจะแล้วเสร็จในปลายเดือน มีนาคม หรือต้นเดือน เมษายน 2565
โดยจะรองรับการเปลี่ยนถ่ายจากรถไฟขนาดทาง 1.435 เมตรและขนาดทาง 1 เมตร โดยยกตู้คอนเทนเนอร์ที่มีการบรรจุสินค้าไปสู่รถไฟอีกขบวนด้วยอุปกรณ์ Reach Stacker ทั้งนี้ โดยกรมการขนส่งทางรางได้นำเสนอแผนการดำเนินการรองรับการเปิดให้บริการรถไฟลาว - จีน ผ่านสะพานมิตรภาพเดิม ในระยะเร่งด่วน โดยการรถไฟแห่งประเทศไทยเตรียมเพิ่มการขนส่งจาก 4 ขบวน เป็น 14 ขบวนและจาก 12 แคร่เป็น 25 แคร่ ซึ่งอยู่ระหว่างจัดเตรียมสถานีหนองคายให้ดำเนินการเป็นจุดตรวจปล่อยสินค้าขาออก และในระยะยาวจะมีการก่อสร้างสะพานแห่งใหม่รวมถึงย่านสินค้าสถานีทานาให้เป็นจุดตรวจปล่อยสินค้าระหว่างประเทศและสถานีเปลี่ยนถ่ายสินค้าเพื่อเชื่อมโยงทางรถไฟระหว่างไทย ลาว และจีนต่อไป
วันอังคารที่ 27 กรกฎาคม 2564
ครม.เห็นชอบในหลักการ ช่วยเหลือนักเรียน นิสิต นักศึกษา ผู้ปกครอง ลดค่าใช้จ่ายด้านการศึกษา ภาคเรียนที่ 1/2564   ตั้งแต่ระดับขั้นพื้นฐานและอุดมศึกษา ทั้งโรงเรียนและมหาวิทยาลัยในภาครัฐ
ครม. เห็นชอบในหลักการ ช่วยเหลือนักเรียน นิสิต นักศึกษา ผู้ปกครอง ลดค่าใช้จ่ายด้านการศึกษา ภาคเรียนที่ 1/2564   ตั้งแต่ระดับขั้นพื้นฐานและอุดมศึกษา ทั้งโรงเรียนและมหาวิทยาลัยในภาครัฐและเอกชน
นายอนุชา บูรพชัยศรี โฆษกประจำสำนักนายกรัฐมนตรี เผยที่ประชุมคณะรัฐมนตรี เห็นชอบในหลักการมาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชน ในระดับการศึกษาขั้นพื้นฐานและระดับอุดมศึกษา ภาครัฐและเอกชน ดังนี้
1. มาตรการให้ความช่วยเหลือภาระค่าใช้จ่ายด้านการศึกษาในช่วงการแพร่ระบาดของโรคติดเชื้อไวรัสโควิด-19 ของ กระทรวงศึกษาธิการ (ศธ.) กรอบวงเงิน 23,000 ล้านบาท สำหรับนักเรียนในระบบการศึกษาไทย ภาคเรียนที่ 1 ปี การศึกษา 2564 ดังนี้
- สนับสนุนค่าใช้จ่ายให้แก่ผู้ปกครอง 2,000 บาท/นักเรียน 1 คน
- จัดสรรค่าใช้จ่ายให้แก่สถานศึกษาเพื่อช่วยจัดการเรียนรู้
- ลดหรือตรึงค่าใช้จ่ายในโรงเรียนเอกชนให้เท่ากับปีการศึกษา 63
2. มาตรการการลดภาระค่าใช้จ่ายด้านการศึกษาของนิสิตนักศึกษาในสถาบันอุดมศึกษาภาครัฐและเอกชน ของ กระทรวงการอุดมศึกษา วิทยาศาสตร์ วิจัยและนวัตกรรม (อว.) กรอบวงเงิน 10,000 ล้านบาท
กลุ่มเป้าหมาย คือ นิสิต/นักศึกษาชาวไทย ระดับปริญญาตรีและบัณฑิตศึกษา ในสถาบันอุดมศึกษาภาครัฐและเอกชน ระยะเวลา ภาคเรียนที่ 1 ปีการศึกษา 2564
แนวทางการดำเนินการ
- สถาบันอุดมศึกษาของรัฐ จะได้รับส่วนลดเป็นลักษณะร่วมจ่ายระหว่างรัฐและสถาบันอุดมศึกษาในอัตรา 6:4 โดยค่าเล่าเรียน/ค่าธรรมเนียมการศึกษาส่วนที่ไม่เกิน 50,000 บาท ลดร้อยละ 50 / 50,001 - 100,000 บาท ลดร้อยละ 30 และเกิน 100,000 บาท ลดร้อยละ 10 โดยส่วนลดสูงสุดรวมกันไม่เกินร้อยละ 50
- สถาบันอุดมศึกษาของเอกชน ค่าเล่าเรียน/ค่าธรรมเนียมการศึกษา รัฐสนับสนุนในอัตรา 5,000 บาท/คน
นอกจากนี้ กระทรวง อว. ยังขอให้พิจารณาเพิ่มเติม ทั้งขยายเวลาผ่อนชำระ จัดหาอุปกรณ์/โปรแกรมสำหรับยืมเรียนออนไลน์ รวมทั้งลดค่าหอพักด้วย
โฆษกประจำสำนักนายกรัฐมนตรี ยังเปิดเผยว่า ศธ. และ อว. จะได้เร่งจัดทำข้อเสนอโครงการเพื่อขอรับสนับสนุนแหล่งเงิน ตามขั้นตอนของ พ.ร.ก. กู้เงินฯ เพิ่มเติม พ.ศ. 2564 รวมทั้ง จะมีการกำหนดกลไกการตรวจสอบยืนยันตัวตนของผู้ที่ได้รับความช่วยเหลือและการจ่ายเงินให้ความช่วยเหลือผ่านระบบบัญชีธนาคาร พร้อมเร่งประชาสัมพันธ์ให้ประชาชนรับรู้และเข้าใจถึงหลักการและแนวทางการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชนต่อไป
วันเสาร์ที่ 25 มิถุนายน 2565
มหาดไทยสั่งการผู้ว่าฯ ทุกจังหวัดประสานองค์กรปกครองส่วนท้องถิ่นทั่วประเทศ ดำเนินการตามประกาศกระทรวงมหาดไทย ขยายระยะเวลาชำระภาษีที่ดินและสิ่งปลูกสร้าง 2565
มหาดไทยสั่งการผู้ว่าฯ ทุกจังหวัดประสานองค์กรปกครองส่วนท้องถิ่นทั่วประเทศ ดำเนินการตามประกาศกระทรวงมหาดไทย ขยายระยะเวลาชำระภาษีที่ดินและสิ่งปลูกสร้าง 2565 เพื่อบรรเทาผลกระทบจากสถานการณ์โควิด-19 ให้กับพี่น้องประชาชนและผู้ประกอบการทั่วประเทศ
วันนี้ (25 มิ.ย. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ลงนามประกาศกระทรวงมหาดไทย เรื่อง ขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ประจำปี พ.ศ. 2565 ลงวันที่ 22 มิถุนายน 2565 และได้ประกาศในราชกิจจานุเบกษาแล้ว เมื่อวันที่ 24 มิถุนายน 2565 ซึ่งรัฐมนตรีว่าการกระทรวงมหาดไทยได้ให้ความเห็นชอบขยายกำหนดเวลาดำเนินการของผู้มีหน้าที่ต้องปฏิบัติตามกำหนดเวลาในพระราชบัญญัติภาษีที่ดินและสิ่งปลูกสร้าง พ.ศ. 2562 เฉพาะการจัดเก็บภาษีที่ดินและสิ่งปลูกสร้าง ประจำปี พ.ศ. 2565 เป็นการทั่วไป ออกไปอีก 3 เดือน
นายสุทธิพงษ์ จุลเจริญ ปลัดกระทรวงมหาดไทย กล่าวว่า เพื่อให้การดำเนินการด้านการจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่นเป็นไปตามประกาศกระทรวงมหาดไทยฯ ดังกล่าว จึงได้สั่งการไปยังผู้ว่าราชการจังหวัดทุกจังหวัด ประสานองค์กรปกครองส่วนท้องถิ่นทุกแห่ง ดำเนินการตามที่รัฐมนตรีว่าการกระทรวงมหาดไทยได้ให้ความเห็นชอบขยายกำหนดเวลาการจัดเก็บภาษีที่ดินและสิ่งปลูกสร้าง ประจำปี พ.ศ. 2565 ได้แก่
1) ขยายกำหนดเวลาของผู้เสียภาษีในการชำระภาษีตามแบบแจ้งการประเมินภาษี จากเดิมภายในเดือนเมษายน 2565 เป็นภายในเดือนกรกฎาคม 2565
2) ขยายกำหนดเวลาของผู้เสียภาษีในการผ่อนชำระภาษี โดยงวดที่ 1 จากเดิมภายในเดือนเมษายน 2565 เป็นภายในเดือนกรกฎาคม 2565 งวดที่ 2 จากเดิมภายในเดือนพฤษภาคม 2565 เป็นภายในเดือนสิงหาคม 2565 และงวดที่ 3 จากเดิมภายในเดือนมิถุนายน 2565 เป็นภายในเดือนกันยายน 2565
3) ขยายกำหนดเวลาขององค์กรปกครองส่วนท้องถิ่นในการมีหนังสือแจ้งเตือนผู้เสียภาษีที่มีภาษีค้างชำระ จากเดิมภายในเดือนพฤษภาคม 2565 เป็นภายในเดือนสิงหาคม 2565
4) ขยายกำหนดเวลาขององค์กรปกครองส่วนท้องถิ่นในการแจ้งรายการภาษีค้างชำระให้สำนักงานที่ดินหรือสำนักงานที่ดินสาขา จากเดิมภายในเดือนมิถุนายน 2565 เป็นภายในเดือนกันยายน 2565
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า การขยายระยะเวลาดำเนินการการจัดเก็บภาษีที่ดินและสิ่งปลูกสร้างตามกฎหมายว่าด้วยภาษีที่ดินและสิ่งปลูกสร้างในครั้งนี้ เพื่อช่วยบรรเทาภาระภาษีที่ดินและสิ่งปลูกสร้างให้กับพี่น้องประชาชนรวมถึงผู้ประกอบการที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ทั่วประเทศ ทำให้ผู้เสียภาษีมีระยะเวลาเตรียมการชำระภาษีและผ่อนชำระภาษีประจำปี 2565 เพิ่มมากขึ้น โดยไม่ต้องเสียเบี้ยปรับและเงินเพิ่ม หากได้ไปชำระภาษีภายในกำหนดระยะเวลาที่รัฐมนตรีว่าการกระทรวงมหาดไทยเห็นชอบขยายออกไป และในกรณีผู้เสียภาษีบางรายที่เคยเสียเบี้ยปรับและเงินเพิ่มตามกฎหมายอันเนื่องมาจากไม่ชำระภาษีภายในเดือนเมษายน 2565 หรือภายในระยะเวลาที่องค์กรปกครองส่วนท้องถิ่นบางแห่งได้ขยายระยะเวลาการชำระภาษีออกไปในห้วงก่อนเดือนกรกฎาคม 2565 นั้น ก็จะมีสิทธิได้รับ
คืนเงินเบี้ยปรับและเงินเพิ่มจากองค์กรปกครองส่วนท้องถิ่นอีกด้วย
วันอาทิตย์ที่ 1 สิงหาคม 2564
รพ.บุษราคัม Big cleaning จุดแรกรับผู้ป่วย จัดระบบ Fast track สำหรับกลุ่มเปราะบาง
โรงพยาบาลบุษราคัม Big Cleaning ทำความสะอาดจุดแรกรับผู้ป่วย พร้อมปรับระบบจัดทางด่วนสำหรับกลุ่มเปราะบาง เด็ก ผู้สูงอายุ หญิงตั้งครรภ์ ผู้ป่วยติดเตียง พิการ ให้เข้ารับการประเมินก่อน และจัดโซนผู้ป่วยเพื่อง่ายต่อการดูแล
วันนี้ (1 สิงหาคม 2564) นายแพทย์กิตติศักดิ์ อักษรวงศ์ ผู้อำนวยการโรงพยาบาลบุษราคัม ให้สัมภาษณ์ว่า โรงพยาบาลบุษราคัม ได้จัดตั้งขึ้นมาเพื่อรับรักษาผู้ป่วยโควิด 19 ตั้งวันที่ 14 พฤษภาคม 2564 ข้อมูลถึงวันที่ 31 กรกฎาคม 2564 ให้การดูแลผู้ป่วยแล้วจำนวน 13,275 ราย โดยในเช้าวันนี้ได้จัด Big cleaning ทำความสะอาดครั้งใหญ่ในบริเวณจุดแรกรับผู้ป่วย ทั้ง 2 จุด พร้อมปรับระบบประเมินผู้ป่วยแรกรับ โดยเพิ่มทางด่วน Fast Track สำหรับผู้ป่วยกลุ่มเปราะบาง เช่น ผู้ป่วยที่ต้องให้ออกซิเจน เด็กเล็ก ผู้สูงอายุ หญิงตั้งครรภ์ ผู้ป่วยติดเตียง ผู้พิการ เป็นต้น ให้ได้รับการประเมินอาการก่อน และจัดโซนผู้ป่วยให้ง่ายต่อการดูแลรักษา เนื่องจากระยะหลังพบผู้ป่วยที่เป็นกลุ่มเปราะบางเพิ่มมากขึ้น นอกจากนี้ยังได้เตรียมนำเก้าอี้รถเข็นเข้าไปยังหอผู้ป่วยจำนวน 231 ตัวและเก้าอี้นั่งสำหรับขับถ่ายข้างเตียงผู้ป่วย จำนวน 62 ตัว เก้าอี้อาบน้ำ จำนวน 5 ตัว เพื่ออำนวยความสะดวกผู้ป่วย และกำลังจัดหาเตียงลมสำหรับผู้ป่วยติดเตียงและผู้ป่วยวิกฤติเพิ่มเติม ต้องขอขอบคุณทหารจิตอาสาที่ให้ความร่วมมือ สนับสนุนในการเข้าไปอำนวยความสะดวกเคลื่อนย้ายผู้ป่วยและเปลี่ยนเตียงที่ชำรุด รวมทั้งได้รับความร่วมมือจากผู้ป่วยที่ไม่มีอาการเป็นจิตอาสา วัดความดันโลหิต วัดค่าออกซิเจนในเลือด ประสานงานเจ้าหน้าที่กับผู้ป่วย ซึ่งมีส่วนสำคัญที่ช่วยลดภาระงานของบุคลากรทางการแพทย์ และเจ้าหน้าที่ผู้ปฏิบัติหน้าที่ได้เป็นอย่างดี
สำหรับสถานการณ์เตียงผู้ป่วยในโรงพยาบาลบุษราคัมวันนี้ มีผู้ป่วยที่นอนรักษาอยู่ 3,233 ราย เป็นกลุ่มสีเหลืองอ่อน 2,771 ราย สีเหลือง 287 ราย สีแดง 175 ราย โดยมีมาตรฐานการรักษาตามแนวทางของกรมการแพทย์ ซึ่งผู้ป่วยที่ไม่มีอาการหรืออาการน้อย ที่รักษาหายแล้วครบ 7 - 10 วัน สามารถให้กลับไปกักตัวที่บ้านต่อได้เพื่อที่จะมีเตียงไว้สำหรับผู้ป่วยรายอื่นๆ ต่อไป
*********************************** 1 สิงหาคม 2564
วันเสาร์ที่ 27 สิงหาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ อุตสาหกรรมท่องเที่ยว”
รองปลัดกระทรวงดิจิทัลฯ บรรยายพิเศษ เรื่อง “PDPA และ อุตสาหกรรมท่องเที่ยว”
เมื่อวันที่26สิงหาคม2565 ดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมทำหน้าที่เลขาธิการคณะกรรมการคุ้มครองข้อมูลส่วนบุคคลบรรยายพิเศษ" PDPAและอุตสาหกรรมท่องเที่ยว"เพื่อเสริมสร้างความรู้ความเข้าใจเกี่ยวกับสาระสำคัญของพ.ร.บ.คุ้มครองข้อมูลส่วนบุคคลฯ(PDPA)รวมทั้งแนวทางปฏิบัติเพื่อให้เป็นไปตามข้อกำหนดในกฎหมายต่อกรมการท่องเที่ยวและอุตสาหกรรมท่องเที่ยวและเป็นการบรรยายพิเศษเนื่องในวันครบรอบ20ปีสถาปนากรมการท่องเที่ยว
มีเนื้อหาบรรยายประกอบด้วยหลักการของพ.ร.บ.ข้อมูลส่วนบุคคลฯขอบเขตการบังคับใช้ ตลอดจนแนวทางการดำเนินงานให้สอดคล้องกับกฎหมายและกรณีศึกษานอกจากนี้ได้มีการแลกเปลี่ยนความเห็นและตอบคำถามที่เกี่ยวข้อง
***************
วันพฤหัสบดีที่ 15 กรกฎาคม 2564
นายกรัฐมนตรีเปิด  Samui Plus Model  กระตุ้นการท่องเที่ยวหมู่เกาะทะเลใต้  เกาะสมุย เกาะพะงัน เกาะเต่า   ชูรูปแบบการท่องเที่ยวที่มีเงื่อนไขในเส้นทางหรือพื้นที่ที่กำหนด (Sealed Route)
นายกรัฐมนตรีเปิด  Samui Plus Model  กระตุ้นการท่องเที่ยวหมู่เกาะทะเลใต้  เกาะสมุย เกาะพะงัน เกาะเต่า   ชูรูปแบบการท่องเที่ยวที่มีเงื่อนไขในเส้นทางหรือพื้นที่ที่กำหนด (Sealed Route)
วันนี้ 15 กรกฎาคม 2564 เวลา 18.40 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดรับนักท่องเที่ยวภายใต้รูปแบบ Samui Plus Model ณ SEEN BEACH CLUB SAMUI อำเภอเกาะสมุย จังหวัดสุราษฎร์ธานี ผ่านการ Live streaming จากกรุงเทพมหานครไปยัง เกาะสมุย เกาะพะงัน เกาะเต่า
นายอนุชา บูรพชัยศรี โฆษกประจำสำนักนายกรัฐมนตรี เผยว่า นายกรัฐมนตรีได้แสดงความยินดีกับการเปิดรับนักท่องเที่ยวภายใต้รูปแบบ “Samui Plus Model” ซึ่งเป้าหมายสำคัญ คือ การฟื้นฟูเศรษฐกิจการท่องเที่ยวของหมู่เกาะทะเลใต้ ทั้งเกาะสมุย เกาะพงัน และเกาะเต่า ตลอดจนพื้นที่อื่นๆ โดยเป็นการดำเนินการต่อเนื่องจากโครงการ “Phuket Sandbox” จากที่ได้เปิดไปแล้วเมื่อในวันที่ 1 กรกฎาคม 2564 ที่ผ่านมา เพื่อต้อนรับนักท่องเที่ยวชาวต่างชาติที่ได้รับวัคซีนแล้วเข้ามาท่องเที่ยวในประเทศไทย โดยคำนึงถึงความปลอดภัยด้านสาธารณสุขของนักท่องเที่ยวและพี่น้องประชาชนในพื้นที่เป็นหลัก
โอกาสนี้ นายกรัฐมนตรียังชื่นชมจังหวัดสุราษฎร์ธานีที่รักษาสถานะจำนวนผู้ติดเชื้อรายใหม่ได้อย่างดี สะท้อนถึงการบริหารจัดการด้านการแพทย์ และสาธารณสุขที่เป็นไปตามมาตรการอย่างเคร่งครัด ทั้งมาตรการการเฝ้าระวังพื้นที่ มาตรการป้องกันควบคุมโรค
มาตรการป้องกันส่วนบุคคล มาตรการด้านสังคม และการกำกับติดตาม รวมทั้งระบบ
การรายงาน การส่งต่อ และการรักษา อย่างเป็นระบบและมีประสิทธิภาพ
อย่างไรก็ตาม นายกรัฐมนตรีย้ำสิ่งสำคัญในการเปิดรับนักท่องเที่ยวชาวต่างชาติ คือ การสื่อสารให้นักท่องเที่ยวเข้าใจถึงเงื่อนไขการท่องเที่ยวในเกาะสมุย ที่แตกต่างจากการเปิด Phuket Sandbox เช่น การกำหนดให้นักท่องเที่ยวอยู่ในบริเวณโรงแรมที่พักในช่วง 3 วันแรก โดยอยู่ภายใต้การดูแลร่วมกับโรงพยาบาลในพื้นที่ การสร้างความเข้าใจในเรื่องการสร้างภูมิคุ้มกันหมู่ของบุคลากรที่เป็นพนักงานบริการด่านหน้าก็จะเป็นส่วนสำคัญที่จะช่วยเสริมสร้างความมั่นใจ คลายความวิตกกังวลต่อนักท่องเที่ยว ตลอดจนการสร้างความมั่นใจเรื่องความปลอดภัยที่จะมาประเทศไทย ด้วยการส่งเสริมประชาสัมพันธ์เครื่องหมายมาตรฐาน SHA และ SHA PLUS เพื่อการันตีความสะอาดปลอดภัยให้กับผู้ประกอบการแหล่งท่องเที่ยว
ในช่วงท้าย นายกรัฐมนตรียังแสดงความมั่นใจว่า การจัดงาน “Samui Plus Grand Opening” จะประสบความสำเร็จ ด้วยความมุ่งมั่นทุ่มเทของเจ้าหน้าที่ทุกภาคส่วน ทั้งฝ่ายปกครอง สาธารณสุขอำเภอ อสม. ผู้ประกอบการท่องเที่ยว ประชาชน ชาวเกาะสมุย เกาะพะงัน เกาะเต่า จะสามารถผ่านความท้าทายนี้ไปได้ โดยเฉพาะประชาชนในพื้นที่ถือเป็นส่วนสำคัญในการที่จะช่วยสื่อสารสร้างความเข้าใจ เน้นย้ำความพร้อมในพื้นที่ ให้นักท่องเที่ยวมีความเชื่อมั่น และเดินทางมาท่องเที่ยวมากยิ่งขึ้น เพื่อฟื้นเศรษฐกิจการท่องเที่ยวและบริการของประเทศไทยให้กลับมาโดยเร็วที่สุด เพื่อคืนรอยยิ้ม คืนความสุขกลับสู่คนไทยอีกครั้ง
--------------------------
กลุ่มเผยแพร่และประชาสัมพันธ์ สำนักโฆษก
วันอังคารที่ 31 พฤษภาคม 2565
นายกฯ พร้อมต้อนรับ “นายกฯ สปป. ลาว” เยือนไทยอย่างเป็นทางการ ร่วมกำหนดวิสัยทัศน์ “ขับเคลื่อนความสัมพันธ์ไทย - ลาว” ระหว่างวันที่ 1 - 2 มิ.ย. 65
.....
พลเอก ประยุทธ์ จันทร์โอชา นายกรัฐมนตรี พร้อมต้อนรับ นายพันคำ วิพาวัน นายกรัฐมนตรีสาธารณรัฐประชาธิปไตยประชาชนลาว และภริยา ที่จะเดินทางเยือนประเทศไทยอย่างเป็นทางการในฐานะแขกของรัฐบาล ระหว่างวันที่ 1 - 2 มิ.ย. 65
.
โอกาสสำคัญครั้งนี้ ผู้นำทั้งสองประเทศจะหารือข้อราชการระหว่างกัน ร่วมกำหนดวิสัยทัศน์สำหรับขับเคลื่อนความสัมพันธ์ไทย - ลาว โดยเฉพาะในบริบทการฟื้นฟูเศรษฐกิจจากสถานการณ์โควิด-19 และเสริมสร้างความเข้มแข็งในการรับมือกับความผันผวนของสถานการณ์ระหว่างประเทศในปัจจุบัน รวมทั้งมิติความสัมพันธ์อื่น ๆ เช่น การค้าการลงทุน การไปมาหาสู่กันระหว่างประชาชน และการพัฒนาโครงสร้างพื้นฐานโดยเฉพาะการเชื่อมต่อรถไฟลาว - จีน กับระบบรางของไทย เป็นต้น
#ไทยคู่ฟ้า#ร่วมต้านโควิด19
-------------------
วันพุธที่ 16 มิถุนายน 2564
กระทรวงยุติธรรม เผย สถานการณ์โควิด-19 หายป่วยแล้วกว่า 80% พร้อมเตรียมลดสถานะ 2 เรือนจำสีแดงเป็นเรือนจำสีขาว
กระทรวงยุติธรรม เผย สถานการณ์โควิด-19 หายป่วยแล้วกว่า 80% พร้อมเตรียมลดสถานะ 2 เรือนจำสีแดงเป็นเรือนจำสีขาว
วันพุธที่ 16 มิถุนายน 2564 เวลา 17.00 นาฬิกา นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เผย ภาพรวมสถานการณ์การแพร่ระบาดของโรคติดเชื้อไวรัสโควิด-19 ในเรือนจำและทัณฑสถาน พบแนวโน้มยังดีขึ้นต่อเนื่อง หายป่วยแล้วกว่า 80%
นายวัลลภฯ เปิดเผยว่า สถานการณ์การแพร่ระบาดในเรือนจำและทัณฑสถานในวันนี้ พบว่ามีแนวโน้มที่ดีขึ้นอย่างชัดเจน มีผู้ติดเชื้อรายใหม่น้อยกว่าผู้ติดเชื้อที่รักษาหายอย่างต่อเนื่อง โดยพบผู้ป่วยรักษาหายสะสมกว่า 80% ของผู้ติดเชื้อทั้งหมด ส่งผลให้มีจำนวนผู้ติดเชื้อที่ยังอยู่ระหว่างการรักษา 6,499 ราย และคาดว่าจะมีจำนวนผู้ที่หายป่วยเพิ่มขึ้นอีกต่อเนื่อง จากจำนวนผู้ป่วยกลุ่มสีเขียวที่มีกว่าร้อยละ 90 ของผู้ติดเชื้อที่ยังอยู่ระหว่างการรักษา ที่ส่วนใหญ่จะสามารถหายป่วยได้ตามกำหนดระยะเวลาของโรคคือประมาณ 14 วัน นับจากวันตรวจพบเชื้อ ภายใต้การดูแลของกรมราชทัณฑ์ ตามลักษณะอาการร่วมกับการให้ยาสารสกัดฟ้าทะลายโจรและยาผงฟ้าทะลายโจรร่วมด้วย และในส่วนของผู้ป่วยกลุ่มสีเหลือง และสีแดง ซึ่งได้รับการรักษาภายในทัณฑสถานโรงพยาบาลราชทัณฑ์ และโรงพยาบาลเรือนจำกลางบางขวาง ยังคงพบว่ามีแนวโน้มของผู้ป่วยกลุ่มดังกล่าวลดลง และไม่มีรายงานผู้เสียชีวิตเพิ่มต่อเนื่องเป็นวันที่ 4 โดยมีผู้เสียชีวิตอยู่ที่ 28 ราย หรือร้อยละ 0.08 ของผู้ติดเชื้อทั้งหมด
นายวัลลภฯ กล่าวต่อว่า ด้านมาตรการเพื่อลดสถานะเรือนจำ/ทัณฑสถานจากการเป็นเรือนจำสีแดงเป็นเรือนจำปกติ ปัจจุบัน มีเรือนจำ/ทัณฑสถานที่อยู่ระหว่างรอระยะเวลาเพื่อลดสถานะจำนวน 2 แห่ง คือ เรือนจำจังหวัดนนทบุรี และทัณฑสถานวัยหนุ่มกลาง ซึ่งคาดว่าจะประกาศลดสถานะได้ภายในเดือนมิถุนายน 2564 นี้ ส่วนเรือนจำที่เริ่มดำเนินการได้บางส่วน คือ สามารถแบ่งแยกแดนที่เป็นสีขาวปลอดเชื้อบางส่วนได้แล้ว คือ เรือนจำกลางเชียงใหม่ ทัณฑสถานหญิงกลาง และเรือนจำกลางบางขวาง ที่เป็นเรือนจำขนาดใหญ่ที่สามารถบริหารจัดการพื้นที่ รวมถึงการคัดกรองที่รวดเร็ว จนสามารถรักษาและลดจำนวนผู้ป่วยได้อย่างมีประสิทธิภาพ ซึ่งอยู่ระหว่างการประเมินเพื่อเข้าแผนการปรับลดสถานะจากเรือนจำสีแดงเป็นเรือนจำปกติ เช่นเดียวกับ เรือนจำพิเศษกรุงเทพมหานคร และเรือนจำพิเศษธนบุรี ที่อยู่ระหว่างการพิจารณาเช่นเดียวกัน
นายวัลลภฯ กล่าวปิดท้ายว่า ในส่วนของแผนการดำเนินงานระยะต่อไป จะเป็นการเริ่มวางแผนเพื่อคืนพื้นที่เรือนจำ/ทัณฑสถาน จากเรือนจำสีแดงเป็นเรือนจำสีขาว ที่สามารถรับตัวผู้ต้องขังเข้าใหม่ได้ปกติ ควบคู่กับแผนการป้องกันเชื้อเข้าสู่เรือนจำ/ทัณฑสถาน ที่ต้องมีการดำเนินการอย่างเข้มงวดและเป็นมาตรฐานเดียวกัน เพื่อไม่ให้เกิดการแพร่ระบาดในเรือนจำ/ทัณฑสถานชั้นในได้อีก โดยเฉพาะการเร่งฉีดวัคซีนแก่ผู้ต้องขังเพื่อให้ครอบคลุมทุกราย ซึ่งเป็นนโยบายที่ท่านรัฐมนตรีว่าการกระทรวงยุติธรรมได้เน้นย้ำเป็นพิเศษ เนื่องจากถือเป็นกลุ่มเปราะบางที่เสี่ยงต่อการติดเชื้อเป็นพิเศษ ควบคู่กับแผนการฉีดวัคซีนของประชาชนทั่วไป
วันเสาร์ที่ 30 ตุลาคม 2564
รมช.ประภัตร นำทีมกระทรวงเกษตรฯ ลงพื้นที่จังหวัดเชียงใหม่ สั่งการหน่วยงานในพื้นที่ ประชาสัมพันธ์ โครงการ "สานฝัน สร้างอาชีพ"
รมช.ประภัตร นำทีมกระทรวงเกษตรฯ ลงพื้นที่จังหวัดเชียงใหม่ สั่งการหน่วยงานในพื้นที่ ประชาสัมพันธ์ โครงการ "สานฝัน สร้างอาชีพ" เดินหน้าสร้างรายได้ให้เกษตรกรสนองนโยบายนายกรัฐมนตรี
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานการประชุมหัวหน้าส่วนจังหวัด และแนวทางการส่งเสริมอาชีพให้กับเกษตรกร ณ สำนักงานส่งเสริมและพัฒนาการเกษตรที่ 6 จังหวัดเชียงใหม่โดยมีนายชัชวาลย์ ฉายะบุตร รองผู้ว่าราชการจังหวัดเชียงใหม่ นายอาชว์ชัยชาญ เลี้ยงประยูร พร้อมหัวหน้าและเจ้าหน้าที่ ส่วนราชการกระทรวงเกษตรและสหกรณ์ในพื้นที่ ตลอดจนผู้นำภาคประชาชนให้การต้อนรับและเข้าร่วมการประชุม
รมช.ประภัตร กล่าวว่า จากสถานการณ์บ้านเมืองในขณะนี้ ไม่ว่าจะเป็นปัญหาการระบาดของไวรัสโคโรนา (โควิด-19) ฝนแล้ง หรือน้ำท่วมที่หลายพื้นที่ของประเทศกำลังเผชิญอยู่ในขณะนี้ ทำให้ภาคการเกษตรได้รับผลกระทบอย่างต่อเนื่อง เป็นเวลานาน ส่งผลให้ผลผลิตทางการเกษตรราคาตกต่ำ เกษตรกร ชาวไร่ ชาวนาทั่วประเทศประสบปัญหาขาดรายได้ใช้จ่ายในครัวเรือน ตลอดจนขาดรายได้ในการใช้ลงทุนประกอบอาชีพ พลเอก ประยุทธ์ จันทร์โอชา นายกรัฐมนตรี มีความห่วงใยต่อความเป็นอยู่ของประชาชน จึงได้คิดโครงการส่งเสริมอาชีพให้กับประชาชน เพื่อสร้างงาน สร้างอาชีพ สร้างรายได้ และกระตุ้นเศรษฐกิจของประเทศ โดยมอบหมายให้กระทรวงเกษตรและสหกรณ์ เข้ามาส่งเสริมให้ประชาชนได้ประกอบอาชีพด้านเกษตรกรรม โดยมีเป้าหมายส่งเสริมอาชีพให้กับเกษตรกร ลูกหลานเกษตรกรคืนถิ่น เน้นการใช้สินเชื่อจากธนาคารเพื่อการเกษตรและสหกรณ์การเกษตร (ธกส.) ในโครงการ "สานฝันสร้างอาชีพ" ปล่อยสินเชื่อสำหรับใช้ประกอบอาชีพการเกษตร และทุกเมนูอาชีพ รวมถึงการค้า - การขายสินค้าเกษตร โดยจะเน้นอาชีพที่มีตลาดรองรับชัดเจน มีการประกันราคารับซื้อ สามารถสร้างรายได้ในระยะเวลา 4 - 6 เดือน ทั้งนี้ ธกส. ได้รับการอนุมัติวงเงินกว่า 30,000 ล้านบาท ในการดำเนินการโครงการดังกล่าว โดยจะปล่อยกู้เป็นรายบุคคล หนี้เสียสามารถกู้ได้ ไม่ต้องมีหลักทรัพย์ค้ำประกัน สามารถใช้บุคคลค้ำประกันได้ โดยจะปล่อยกู้รายละ 100000 บาท / 1 ปี - 3 ปี อัตราดอกเบี้ย ร้อยละ 4
"วันนี้เราทุกคนรู้ปัญหาของเกษตรกรในพื้นที่จังหวัดเชียงใหม่อยู่แล้ว เราจึงต้องมาคุยกันในวันนี้ เพื่อรับฟังข้อเสนอต่างๆ ที่จะใช้เงินจากโครงการ "สานฝัน สร้างอาชีพ" สร้างอาชีพให้กับเกษตรกรในพื้นที่ โดยตนได้ประสานตัวแทนจาก ธนาคารเพื่อการเกษตรและสหกรณ์การเกษตร (ธกส.) มาร่วมอยู่ในที่ประชุมด้วย หากเห็นว่าการประกอบอาชีพเกษตรกรรมไหนน่าสนใจ และเป็นไปตามเงื่อนไข ก็สามารถคุยกับธกส. เรื่องเงินกู้ได้วันนี้เลย หรือหากจะไปสนับสนุนให้เกษตรกรทำ ก็สามารถขอคำเเนะนำจากเจ้าหน้าที่ เพื่อไปแนะนำเกษตรกรต่อได้เลย" รมช.ประภัตร กล่าว
นอกจากนี้ รมช.ประภัตร ยังได้เเนะนำโครงการสินเชื่อ 50,000 ล้านบาท เงินกู้อัตราดอกเบี้ยต่ำ “ล้านละร้อย” โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทำเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยไม่ต้องมีหลักทรัพย์ วงเงินกู้สูงสุดกลุ่มละ 10 ล้านบาท ระยะเวลากู้ 3 ปี หากเกษตรกรสนใจโครงการดังกล่าว สามารถติดต่อขอคำแนะนำเพิ่มเติมได้ที่สำนักงานปศุสัตว์หรือธกส. ในพื้นที่
วันพฤหัสบดีที่ 28 เมษายน 2565
รมว.สุชาติ – รองนายกฯ อนุทิน ร่วมเปิดสวนกีฬากมล เอฟบีที เป็นแลนด์มาร์คออกกำลังกายแห่งใหม่ย่านหนองจอก
รมว.สุชาติ – รองนายกฯ อนุทิน ร่วมเปิดสวนกีฬากมล เอฟบีที เป็นแลนด์มาร์คออกกำลังกายแห่งใหม่ย่านหนองจอก
เมื่อวันที่28เมษายน2565นายสุชาติชมกลิ่นรัฐมนตรีว่าการกระทรวงแรงงานพร้อมด้วยนายอนุทินชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขร่วมเป็นประธานในพิธีเปิด“สวนกีฬากมลเอฟบีที”เพื่อให้เป็นสถานที่ออกกำลังกายและแลนด์มาร์คแห่งใหม่ของพี่น้องประชาชนทุกเพศวัยโดยมีคุณกมลโชคไพบูลย์กิจและคุณปวีณาโชคไพบูลย์กิจประธานและกรรมการบริษัทโรงงานฟุตบอลล์ไทยสปอร์ตติ้งกู๊ดส์จำกัดพร้อมด้วยผู้บริหารเอฟบีทีให้การต้อนรับนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณสวนกีฬากมลเอฟบีทีเขตหนองจอกกรุงเทพมหานครนายสุชาติกล่าวว่าผมมีความยินดีเป็นอย่างยิ่งที่ได้มาร่วมพิธีเปิดสวนกีฬากมลเอฟบีทีในครั้งนี้ซึ่งสวนกีฬากมลเอฟบีทีแห่งนี้จะเป็นอีกหนึ่งกำลังที่จะช่วยผลักดันและพัฒนาศักยภาพของพี่น้องประชาชนให้หันมาเล่นกีฬากันมากขึ้นนอกจากนี้สวนกีฬาดังกล่าวถือได้ว่าเป็นแลนด์มาร์คแห่งใหม่ที่จะรองรับไลฟ์สไตล์ของคนเมืองได้เป็นอย่างดีเพราะมีความหลากหลายของชนิดกีฬาเล่นได้ตั้งแต่เด็กอายุ2ขวบถึงคนสูงวัยที่รักในการออกกำลังกายโอกาสนี้รมว.แรงงานยังได้มอบใบประกาศเกียรติคุณแก่บริษัทโรงงานฟุตบอลล์ไทยสปอร์ตติ้งกู๊ดส์จำกัดที่เป็นสถานประกอบการให้ความร่วมมือส่งเสริมและสนับสนุนภารกิจของสำนักงานประกันสังคม
นายสุชาติกล่าวต่อว่าขอชื่นชมคุณกมลและคุณปวีณาโชคไพบูลย์กิจผู้บริหารของเอฟบีทีที่อยู่เบื้องหลังความสำเร็จของนักกีฬาและวงการกีฬาไทยมาอย่างยาวนานกว่า60ปีไม่ใช่แค่พัฒนาเสื้อผ้าและอุปกรณ์กีฬาไทยออกสู่สายตานานาชาติเท่านั้นแต่ท่านยังเล็งเห็นถึงความสำคัญของการดูแลสุขภาพคนไทยให้ได้ออกกำลังกายรวมถึงพัฒนาความสามารถและศักยภาพของตัวเองเพื่อก้าวไปสู่กีฬาอาชีพได้เพราะสนามกีฬาแห่งนี้ได้มาตรฐานและได้รับการรับรองจากสหพันธ์นานาชาติและขอขอบคุณเอฟบีทีที่ได้พัฒนาวงการกีฬาให้เดินหน้าต่อไป
“ในวันนี้กระทรวงแรงงานขอขอบคุณผู้ใหญ่ใจดีอย่างบริษัทโรงงานฟุตบอลล์ไทยหรือเอฟบีทีที่ให้การสนับสนุนความร่วมมือกับนโยบายภาครัฐด้วยดีตลอดมาการเปิดสวนกีฬากมลเอฟบีทีแห่งนี้ถือเป็นการเปิดพื้นที่สาธารณะให้พี่น้องประชาชนพี่น้องผู้ใช้แรงงานได้มีโอกาสเข้ามาใช้พื้นที่ส่วนนี้ให้เกิดประโยชน์ในการทำกิจกรรมต่างๆร่วมกันโดยเฉพาะเป็นสถานที่ออกกำลังกายและนันทนาการแห่งใหม่ให้แก่ผู้คนทุกเพศทุกวัยเพื่อสร้างความเข้มแข็งให้แก่ร่างกายและจิตใจรวมทั้งเป็นการสร้างภูมิคุ้มกันต่อสู้กับการแพร่ระบาดของโควิด-19ได้อีกด้วย”นายสุชาติกล่าวตอนท้าย
+++++++++++++++++++
กองเผยแพร่และประชาสัมพันธ์
28เมษายน2565
วันจันทร์ที่ 16 สิงหาคม 2564
ประกาศ ขสมก. ประจำวันที่ 16 สิงหาคม 2564 พบพนักงานติดเชื้อไวรัส COVID-19 จำนวน 24 ราย
ประกาศ ขสมก. ประจำวันที่ 16 สิงหาคม 2564 พบพนักงานติดเชื้อไวรัส COVID-19 จำนวน 24 ราย
1) พนักงานขับรถโดยสารปรับอากาศ สาย 543 เพศชาย อายุ 30 ปี
2) พนักงานเก็บค่าโดยสารรถปรับอากาศ สาย 138 เพศหญิง อายุ 58 ปี
3) พนักงานบัญชีค่าโดยสาร ระดับ 2 อู่พระราม 9 เขตการเดินรถที่ 4 เพศชาย อายุ 38 ปี
4) พนักงานขับรถโดยสารธรรมดา สาย 82 เพศชาย อายุ 48 ปี
5) พนักงานขับรถโดยสารปรับอากาศ สาย 138 เพศชาย อายุ 54 ปี
6) พนักงานขับรถโดยสารปรับอากาศ สาย 515 เพศชาย อายุ 54 ปี
7) เจ้าหน้าที่การเงินและบัญชี ระดับ 4 กลุ่มงานวางแผน สำนักแผนงาน เพศหญิง อายุ 42 ปี
8) เจ้าหน้าที่การเงินและบัญชี ระดับ 4 กลุ่มงานวางแผน สำนักแผนงาน เพศหญิง อายุ 43 ปี
9) พนักงานเก็บค่าโดยสารรถปรับอากาศ สาย 515 เพศหญิง อายุ 49 ปี
10) พนักงานเก็บค่าโดยสารรถธรรมดา สาย 68 เพศหญิง อายุ 59 ปี
11) พนักงานเก็บค่าโดยสารรถธรรมดา สาย 68 เพศชาย อายุ 59 ปี
12) พนักงานเก็บค่าโดยสารรถธรรมดา สาย 47 เพศหญิง อายุ 26 ปี
13) พนักงานนายตรวจ เขตการเดินรถที่ 1 เพศหญิง อายุ 45 ปี
14) พนักงานเก็บค่าโดยสารรถปรับอากาศ สาย 515 เพศชาย อายุ 28 ปี
15) พนักงานขับรถโดยสารธรรมดา สาย 84ก เพศชาย อายุ 43 ปี
16) พนักงานขับรถโดยสารปรับอากาศ สาย 140 เพศหญิง อายุ 45 ปี
17) พนักงานเก็บค่าโดยสารรถปรับอากาศ สาย 140 เพศหญิง อายุ 28 ปี
18) พนักงานขับรถโดยสารปรับอากาศ สาย 142 เพศชาย อายุ 29 ปี
19) พนักงานเก็บค่าโดยสารรถปรับอากาศ สาย 511 เพศหญิง อายุ 60 ปี (ปัจจุบันปฏิบัติหน้าที่ช่วยงานธุรการบัญชีค่าโดยสาร ณ อู่ฟาร์มจระเข้ เนื่องจากพนักงานรอเกษียณอายุ)
20) พนักงานเก็บค่าโดยสารรถธรรมดา สาย 23 เพศหญิง อายุ 35 ปี
21) พนักงานเก็บค่าโดยสารรถธรรมดา สาย 22 เพศหญิง อายุ 32 ปี
22) พนักงานเก็บค่าโดยสารรถปรับอากาศ สาย 142 เพศชาย อายุ 25 ปี
23) หัวหน้ากลุ่มงานปฏิบัติการเดินรถ 2 เขตการเดินรถที่ 6 เพศชาย อายุ 57 ปี
24) พนักงานเก็บค่าโดยสารรถธรรมดา สาย 15 เพศหญิง อายุ 48 ปี